האם אי פעם נשאלתם על ידי חבר סיני,
"מה המזל שלכם?"
אל תחשבו שהם סתם שואלים.
אם תגידו, "אני קוף,"
הם מייד יודעים
שאתם בני 24,36,48 או 60.
(צחוק)
שאלה על המזל היא דרך מנומסת לשאול מה הגיל שלכם.
המזל שלכם משפיע גם על הדרך בה תוערכו.
על הערכת המזל וחוסר המזל שלכם,
האישיות שלכם, תחזית הקריירה שלכם
ואיך תצליחו בשנה מסויימת.
אם אתם חולקים את סימני החיות שלכם ושל שותפיכם,
הם יציירו תמונה בראשם על החיים הפרטיים שלכם.
אולי אתם לא מאמינים בגלגל המזלות הסיני.
מאחר ורבע מאוכלוסיית העולם מושפעת ממנו,
יהיה חכם מצדכם לעשות משהו בנוגע לזה.
אז מה הוא גלגל המזלות הסיני, בדיוק?
רוב המערביים חושבים על גלגל המזלות היווני רומי,
הסימנים מתחלקים ל 12 חודשים.
גלגל המזלות הסיני שונה.
זה מחזור בן 12 שנים שמסומן בחיות,
ומתחיל בעכברוש ומסתיים בחזיר,
ואין לו שיוך לגרמי השמיים.
לדוגמה, אם נולדתם ב 1975 אתם ארנבים.
אתם יכולים לראות את המזל שלכם שם?
אבותינו הסינים בנו תשתית תאורטית מורכבת מאוד
בהתבסס על יין ויאנג, חמשת האלמנטים ו 12 חיות גלגל המזלות.
במהלך אלפי שנים,
התרבות הפופולרית הזו השפיעה על החלטות מרכזיות של אנשים,
כמו נתינת שמות, נישואים, לידה ויחס כלפי השני.
וכמה מההשלכות הן די מדהימות.
הסינים מאמינים שחיות מסויימות מסתדרות טוב יותר מאחרות.
אז הורים בוחרים ללדת תינוקות בשנים מסויימות,
כי הם מאמינים שמאמץ קבוצתי המושג בשילוב נכון של חיות
יכול להביא שגשוג למשפחות.
אנחנו אפילו פונים לגלגל המזלות כשאנחנו נכנסים ליחסים רומנטיים.
אני חזיר, צריך להיות לי רומן מושלם עם טיגריסים, עיזים וארנבות.
סינים מאמינים שכמה חיות הן אוייבות טבעיות.
כחזיר, אני צריכה להזהר מנחש.
הרימו את ידכם אם אתם נחש.
בואו נשוחח מאוחר יותר.
(צחוק)
אנחנו מאמינים שכמה חיות הן יותר בנות מזל מאחרות,
כמו הדרקון.
בניגוד למסורת המערבית,
הדרקון הסיני הוא סמל לכוח, עוצמה ועושר.
זה החלום של כולם שיהיה להם תינוק דרקון.
ההורים של ג'ק מא בטח ממש גאים.
והם לא היחידים.
ב 2012, שנת הדרקון,
מספר הלידות בסין, הונג קונג וטאיוואן
עלה בחמישה אחוזים.
זה אומר עוד מליון תינוקות.
עם העדפה מסורתית לבנים,
יחס הבנים-בנות באותה שנה היה 120 ל 100.
כשהבנים הדרקונים האלה יגדלו,
הם יעמדו בפני תחרות גדולה בהרבה באהבה ובשוק העבודה.
לפי ה BBC ולשכת העיתונות הממשלתית הסינית,
בינואר 2015 חלה עליה בניתוחים קיסריים.
למה?
זה היה החודש האחרון של שנת הסוס.
זה לא בגלל שהם אוהבים סוסים כל כך,
זה בגלל שהם מנסים להמנע מלהביא תינוקות עיזים חסרי מזל.
(צחוק)
אם אתם עז, בבקשה אל תרגישו רע.
אלה הם תינוקות עיזים.
הם לא נראים לי כלוזרים.
(צחוק)
טיגריס הוא גם חיה לא רצויה,
בשל הטמפרמנט הרגיש שלו.
בהרבה אזורים סיניים חלה ירידה חדה בילודה
במהלך השנים האלו.
אולי צריך לשקול את גלגל המזלות הפוך,
מפני שהתינוקות הטיגריסים והעיזים האלו יעמדו בפני פחות תחרות.
אולי הם אלה בני המזל.
עברתי על 300 האנשים הכי עשירים בעולם של פורבס,
וזה מעניין לראות
ששתי החיות הכי לא רצויות, העז והטיגריס,
הם בראש הרשימה,
אפילו גבוה יותר מדרקונים.
אז אולי אנחנו צריכים לשקול,
אולי זה טוב יותר שתהיה פחות תחרות.
נקודה אחרונה אבל מעניינת:
סינים רבים מקבלים את החלטות ההשקעה שלהם
בהתבסס על אינדקס המזלות.
למרות שהאמונה והמסורת של המזל
קיימים אלפי שנים,
הטרנד להשתמש בהם בהחלטות חשובות
לא התרחש עד העשורים האחרונים.
אבותינו היו מאוד עסוקים בלשרוד את העוני, הבצורת,
הרעב, המהומות, המחלות ומלחמות אזרחים.
ולבסוף, לאנשים הסינים יש את הזמן, הממון והטכנולוגיה
ליצור חיים אידיאליים שהם תמיד רצו.
ההחלטה הקולקטיבית שנעשתה על ידי 1.3 מיליארד אנשים
גרמה לתנודות בשווקים ודרישה להכל,
מבריאות וחינוך לרכוש וסחורות.
כשסין משחקת כזה תפקיד חשוב בכלכלה העולמית והגאופוליטיקה,
ההחלטות שנעשות בההתבסס על גלגל המזלות ומסורות סיניות אחרות
משפיעות בסופו של דבר על כולם בעולם.
האם יש קופים פה?
2016 היא שנת הקוף.
קופים הם חכמים, סקרנים, יצירתיים ושובבים.
תודה לכם.
(מחיאות כפיים)